cyanic-selkie/wikianc huggingface dataset:
Άνω Καλεντίνη Άρτας
Τοπική κοινότητα
Η τοπική κοινότητα Άνω Καλεντίνης είναι χαρακτηρισμένη ως αγροτικός ημιορεινός οικισμός, με έκταση 50,407 χμ² (2011). Περιλαμβάνει και τους οικισμούς Άγιος Αθανάσιος, Βαρκά, Επάνω Σέση, Μέγας Κάμπος, Πέρα Καλεντίνη, Πλακουτσαίικα και Σέση.
Πληθυσμός
(σε παρένθεση ο πληθυσμός της τοπικής κοινότητας)
Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1908 ως Καλεντίνη και προσαρτήθηκε στον δήμο Ηρακλείας του νομού Άρτας. Το 1912 ορίστηκε έδρα της ομώνυμης κοινότητας και το 1940 μετονομάστηκε σε Άνω Καλεντίνη. Με το ΦΕΚ 244Α - 04/12/1997 αποσπάστηκε από την κοινότητα Άνω Καλεντίνης και προσαρτήθηκε στον δήμο Ηρακλείας. Με το ΦΕΚ 87Α - 07/06/2010 αποσπάστηκε από τον δήμο Ηρακλείας και προσαρτήθηκε στον δήμο Γεωργίου Καραϊσκάκη, ενώ ορίστηκε και έδρα του δήμου.
Γενικά στοιχεία
Στον οικισμό υπάρχουν μικρές βιοτεχνίες επεξεργασίες ξύλου και κηροποιείο. Εδώ εδρεύει και το Κέντρο Υγείας του δήμου.
Πηγές
Κατηγορία:Χωριά του νομού Άρτας Κατηγορία:Δήμος Γεωργίου Καραϊσκάκη
Ποινική δίωξη
Σύμφωνα με το σύστημα Ποινικής Δικονομίας που ισχύει σήμερα στην Ελλάδα, η ποινική δίωξη ασκείται εν ονόματι της Πολιτείας, από τον Εισαγγελέα Πλημμελειοδικών και στα πταισματοδικεία από τον εκάστοτε τεταγμένο δημόσιο κατήγορο. Επίσης, δικαίωμα άσκησης ποινικής δίωξης έχουν η ολομέλεια του δικαστηρίου των Εφετών, καθώς και ο εκάστοτε υπουργός Δικαιοσύνης. Ειδικότερα, ο τελευταίος και μόνο κατόπιν προηγούμενης απόφασης του υπουργικού συμβουλίου, έχει το δικαίωμα να διατάξει την αναβολή έναρξης ή την αναστολή μιας ήδη διενεργούμενης ποινικής δίωξης στην περίπτωση που πρόκειται για πολιτικό έγκλημα και μόνο ή ακόμη για έγκλημα/εγκλήματα που η δίωξή τους είναι δυνατόν να "διαταράξουν τις διεθνείς σχέσεις του κράτους". Το δικαίωμα όμως αυτό πρέπει να ασκηθεί πριν την έναρξη της "επ' ακροατηρίω συζήτησης".
Στη περίπτωση αξιόποινης πράξης, που η δίωξή της δεν απαιτεί έγκληση ή αίτηση, τότε η ποινική δίωξη ασκείται αυτεπάγγελτα αμέσως μόλις περιέλθει στον Εισαγγελέα πληροφορία διάπραξης είτε από αναφορά, είτε από μήνυση είτε από οποιοδήποτε μέσον σχετική πληροφορία. Ειδικότερες διατάξεις ρυθμίζουν θέματα που αφορούν περιπτώσεις αναβολής ή αναστολής της ποινικής δίωξης, καθώς ακόμη και της αποχής απ' αυτήν.
Πηγές
Κατηγορία:Ποινική Δικονομία
563 π.Χ.
Θάνατοι
Κατηγορία:Έτη
Εθνικός ύμνος της Νότιας Οσετίας
Ο εθνικός ύμνος της Νότιας Οσετίας (στα οσετικά: Республикӕ Хуссар Ирыстоны Паддзахадон Гимн, Respublikæ Hussar Irystony Paddzahadon Gimn) αποτελεί τον ύμνο της Νότιας Οσετίας. Καθιερώθηκε στις 5 Μαΐου του 1995. Οι στίχοι είναι του Τοτράζ Κοκάεβ (Totraz Kokaev, Тотраз Кокаев) και η μουσική γράφτηκε από τον Φελίξ Αλμπόροβ (Felix Alborov, Феликс Алборов).
Εξωτερικοί σύνδεσμοι
Κατηγορία:Εθνικοί ύμνοι Κατηγορία:Νότια Οσσετία
Ο Παλαιστής
Ο Μίκι Ρουρκ υποδύεται ένα μέσης ηλικίας επαγγελματία παλαιστή ο οποίος παρά την επιδεινωμένη υγεία και τη φθίνουσα φήμη του, συνεχίζει να παλεύει σε μια προσπάθεια να ξαναζήσει το απόγειο της καριέρας του όπως στη δεκαετία του 1980. Επίσης προσπαθεί να διορθώσει τη σχέση του με την αποξενωμένη κόρη του και να βρει τον έρωτα με μια γυναίκα που δουλεύει ως στρίπερ.
Πλοκή
Ο επαγγελματίας παλαιστής Ρόμπιν Ραμζίνσκι, γνωστότερος με το όνομα του στο ρινγκ Ράντι «Το Κριάρι» Ρόμπινσον, έγινε διάσημος στη δεκαετία του 1980. Τώρα μετά την ακμή του, ο Ράντι παλεύει τα Σαββατοκύριακα για μικρές επιχειρήσεις στο Νέο Τζέρσεϊ ενώ δουλεύει και σε ένα σουπερμάρκετ υπό το Γουέιν, έναν υποτιμητικό προϊστάμενο που ειρωνεύεται το παρελθόν του ως παλαιστής. Ως ένας θαμώνας σε ένα στριπ κλαμπ, ο Ράντι γίνεται φίλος με μια στρίπερ με το όνομα Κάσιντι η οποία, όπως και ο Ράντι, συνεχίζει να κάνει ένα επάγγελμα μετά την ακμή της. Αφού νικά σε ένα τοπικό αγώνα, ο Ράντι συμφωνεί να συμμετάσχει σε έναν επαναληπτικό επετειακό αγώνα μετά από 20 χρόνια με το πιο αξιοσημείωτο αντίπαλο του, τον «Αγιατολάχ», κάτι που ο Ράντι ελπίζει να τον κάνει να μεσουρανήσει ξανά.
Ο Ράντι εντείνει την εκπαίδευση του, η οποία περιλαμβάνει ενέσεις με στεροειδή. Μετά από ένα σκληρό αγώνα, ο Ράντι παθαίνει έμφραγμα στα παρασκήνια και υποβάλλεται σε χειρουργική επέμβαση. Ο γιατρός του τον ενημερώνει πως παραλίγο να πεθάνει και πως πρέπει να σταματήσει τη χρήση στεροειδών. Τα πράγματα χειροτέρευσαν όταν ο γιατρός προειδοποίησε το Ράντι να σταματήσει να παλεύει, καθώς η καρδιά του δεν μπορούσε να χειριστεί το άγχος που προκαλούταν. Απρόθυμα, ο Ράντι αποφασίζει να αποσυρθεί και ξεκινά να δουλεύει σε πλήρη απασχόληση ως πωλητής τυριών σε ένα σουπερμάρκετ.
Μετά από προτροπή της Κάσιντι, ο Ράντι επισκέπτεται την αποξενωμένη του κόρη, Στέφανι, την οποία είχε εγκαταλείψει όταν ήταν παιδί, όμως εκείνη αρνείται να του μιλήσει. Ενώ βοηθά το Ράντι να αγοράσει ένα δώρο για τη Στέφανι, η Κάσιντι του αποκαλύπτει πως έχει ένα γιο. Ο Ράντι τη φλερτάρει, όμως εκείνη απορρίπτει τη κίνηση του λόγω της δουλειάς της. Αργότερα, δίνει το δώρο στη κόρη του και της ζητά συγνώμη που την εγκατέλειψε. Οι δυο τους αρχίζουν να δένονται σε μια επίσκεψη σε έναν παραλιακό πεζόδρομο (όπου την πήγαινε ως παιδί) και εκείνη συμφωνεί να συναντηθεί μαζί του για δείπνο το ερχόμενο Σάββατο. Ο Ράντι πηγαίνει στο στριπ κλαμπ που δουλεύει η Κάσιντι για να την ευχαριστήσει, όμως εκείνη προσπαθεί να τον διώξει, με αποτέλεσμα να ξεκινήσει ένας τσακωμός. Όντας στεναχωρημένος, ο Ράντι πηγαίνει να παρακολουθήσει έναν αγώνα πάλης και βρίσκει παρηγοριά στους συναδέλφους και φίλους του. Ενώ βρίσκεται σε ένα μπαρ μαζί τους, μεθάει, παίρνει κοκαΐνη, και κάνει έρωτα με μια γυναίκα στη τουαλέτα, ενώ ξυπνά στη κρεβατοκάμαρα της το επόμενο πρωί. Εξαντλημένος, κοιμάται όλη τη μέρα και χάνει το δείπνο του με τη Στέφανι. Ο Ράντι πηγαίνει στο σπίτι της για να απολογηθεί, όμως εκείνη οργισμένα του λέει πως δεν θέλει να τον ξαναδεί.
Στο τυροκομείο, ένας πελάτης αναγνωρίζει το Ράντι ως παλαιστή, όμως ο εκείνος το αρνείται. Ο πελάτης επιμένει, ταράζοντας το Ράντι, ο οποίος κόβει το χέρι του στο μηχάνημα κοπής και επί τόπου παραιτείται, αρχίζοντας να ξεσπάει στο κατάστημα και να επιτίθεται φραστικά στο Γουέιν και στους πελάτες. Κινητοποιημένος από την αναγνώριση του ως παλαιστής και χωρίς να έχει κάτι άλλο να κάνει, ο Ράντι αποφασίζει να επιστρέψει στη πάλη και προγραμματίζει ξανά τον επαναληπτικό αγώνα με τον Αγιατολάχ. Έπειτα, συμφιλιώνεται με τη Κάσιντι, η οποία ωστόσο τον ικετεύει να μην παλέψει λόγω της κατάστασης της καρδιάς του και τον παρακαλεί να ακυρώσει τον αγώνα και να δώσει στον έξω κόσμο μια δεύτερη ευκαιρία. Παρόλα αυτά, ο Ράντι αγνοεί τις συμβουλές της, εξηγώντας πως ανήκει στο ρινγκ με τους θαυμαστές και τους υπόλοιπους παλαιστές οι οποίοι (σε αντίθεση με την υπόλοιπη κοινωνία) τον αγαπούν και τον σέβονται.
Καθώς παλεύει, ο Ράντι αρχίζει να νιώθει πόνο στο στήθος και αποκτά αστάθεια. Ο Αγιατολάχ το παρατηρεί και τον προτρέπει έντονα να τελειώσει τον αγώνα. Ο Ράντι αρνείται, ωστόσο, και σκαρφαλώνει στη γωνία του ρινγκ για τη χαρακτηριστική τελειωτική του κίνηση, μια καταδυτική κουτουλιά που ήταν γνωστή ως το «Χτύπημα του Κριαριού». Ο Ράντι παρατηρεί πως η Κάσιντι έχει φύγει. Καθώς το κοινό κραυγάζει το όνομα του, και με δάκρυα στα μάτια του, ο Ράντι χαιρετά τους θαυμαστές του και πηδά από το πάνω σχοινί.
Υποδοχή
Το 2008, η ταινία προβλήθηκε στο 49ο Φεστιβάλ Κινηματογράφου Θεσσαλονίκης ως ταινία έναρξης''. ''
Εξωτερικοί σύνδεσμοι
Κατηγορία:Ταινίες του 2008 Κατηγορία:Αγγλόφωνες ταινίες Κατηγορία:Αμερικανικές ταινίες Κατηγορία:Αμερικανικές ανεξάρτητες ταινίες Κατηγορία:Ταινίες γυρισμένες στο Νιου Τζέρσεϊ Κατηγορία:Ταινίες γυρισμένες στη Νέα Υόρκη (πολιτεία) Κατηγορία:Ταινίες γυρισμένες στην Πενσυλβάνια Κατηγορία:Νικητές Χρυσού Λέοντα Κατηγορία:Ταινίες τοποθετημένες στο Νιου Τζέρσεϊ Κατηγορία:Ταινίες με ηθοποιό που κέρδισε Χρυσή Σφαίρα Καλύτερου Ηθοποιού (Δραματικές ταινίες) Κατηγορία:Ταινίες με ηθοποιό που κέρδισε BAFTA Α' Ανδρικού Ρόλου
Κρουκντ Άιλαντ
Εξωτερικοί σύνδεσμοι
Κρουκντ Αιλαντ
Δήμος Παλλήνης Χαλκιδικής
Ο Δήμος Παλλήνης ήταν δήμος του νομού Χαλκιδικής που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Κασσάνδρας. Είχε πληθυσμό 8.781 κατοίκων, με κατά την απογραφή πληθυσμού του. Έδρα του ήταν ο Χανιώτης και κάλυπτε το νότιο άκρο της χερσονήσου της Κασσάνδρας, της δυτικότερης από τις τρεις χερσονήσους του νομού. Έχει ήπιο και μεσογειακό κλίμα. Οι κάτοικοι του Δήμου ασχολούνται κυρίως με τη γεωργία.
Εξωτερικοί σύνδεσμοι
Παλληνης
Πάτρικ Μπλάκετ
Ο Πάτρικ Μέιναρντ Στιούαρτ Μπλάκετ, Βαρώνος Μπλάκετ (Patrick Maynard Stuart Blackett, 18 Νοεμβρίου 1897 – 13 Ιουλίου 1974), μέλος του Τάγματος της Αξίας και μέλος της Βασιλικής Εταιρείας, ήταν Άγγλος πειραματικός φυσικός, γνωστός για το έργο του πάνω στον θάλαμο Γουίλσον, τις κοσμικές ακτίνες και τον παλαιομαγνητισμό. Το 1948 βραβεύθηκε με το Νόμπελ Φυσικής για την εξέλιξη της μεθόδου του θαλάμου Γουίλσον (cloud chamber) και για τις ανακαλύψεις στην Πυρηνική Φυσική και την κοσμική ακτινοβολία. Ο Μπλάκετ γεννήθηκε στο Λονδίνο και ήταν γιος του Άρθουρ Στιούαρτ Μπλάκετ και της Καρολάιν Μέιναρντ.
Παραπομπές
Κατηγορία:Βραβευμένοι με Νόμπελ Φυσικής Κατηγορία:Άγγλοι φυσικοί Κατηγορία:Φυσικοί του 20ού αιώνα Κατηγορία:Πρόεδροι της Βασιλικής Εταιρείας
Γκόρουμνα
Το Γκόρουμνα, (αγγλικά: Gorumna, ιρλανδικά: Garmna) είναι το πέμπτο μεγαλύτερο νησί της Ιρλανδίας μετά το Άκιλ, το Ίνισμορ, τη Valentia και το Γκρέιτ Άιλαντ, θεωρώντας το νησί της Ιρλανδίας ως ηπειρωτική χώρα. Έχει έκταση 24 τ.χλμ. και 1.055 κατοίκους (2011). Το νησί συνδέεται με την ηπειρωτική χώρα με την γέφυρα Béal an Daingin.
Εξωτερικοί σύνδεσμοι
Κατηγορία:Νησιά της Ιρλανδίας
Ενεχυροδανειστήριο (ταινία)
Το Ενεχυροδανειστήριο είναι η έκτη ταινία του Τσάρλι Τσάπλιν, κωμωδία του πρώιμου βωβού κινηματογράφου. Διανεμήθηκε και κυκλοφόρησε από την Matual film Corporation στις 2 Οκτωβρίου 1916 στις ΗΠΑ.
Συνοπτική αναφορά
Ο Τσάρλι Τσάπλιν στο ρόλο του βοηθού του ενεχυροδανειστή, που επαναπροσλαμβάνεται, ανταγωνίζεται με τους συναδέλφους του, καταστρέφει ένα ρολόι ξυπνητήρι ενός πελάτη, που το εξετάζει εξονυχιστικά, φλερτάρει την κόρη του ενεχυροδανειστή και βοηθά για την σύλληψη ενός κλέφτη που τραβά ένα πυροβόλο όπλο και προσπαθεί να ληστέψει το κατάστημα. Ο Τσάπλιν τον αφοπλίζει.
Εξωτερικοί σύνδεσμοι
Κατηγορία:Βωβές ταινίες Κατηγορία:Αμερικανικές ασπρόμαυρες ταινίες Κατηγορία:Ταινίες του 1916 Κατηγορία:Αμερικανικές κωμικές ταινίες Κατηγορία:Αμερικανικές ταινίες μικρού μήκους
Οικονομία της Αλαμπάμα
Η Πολιτεία της Αλαμπάμα έχει επενδύσει στην αεροδιαστημική, την εκπαίδευση, την υγειονομική περίθαλψη, την τραπεζική και σε διάφορες βαριές βιομηχανίες, συμπεριλαμβανομένης της αυτοκινητοβιομηχανίας, της εξόρυξης ορυκτών, της παραγωγής χάλυβα και τις κατασκευές. Το 2006, η γεωργική και κτηνοτροφική παραγωγή στην Αλαμπάμα αποτιμήθηκε σε 1,5 δισεκατομμύρια δολάρια. Σε αντίθεση με τα δεδομένα του προηγούμενου αιώνα, σήμερα η γεωργική οικονομία αποτελεί μόλις το 1% περίπου του Ακαθάριστου Εγχώριου Προϊόντος της Πολιτείας. Ο αριθμός των ιδιωτικών γεωργικών εκμεταλλεύσεων μειώνεται με σταθερό ρυθμό από τη δεκαετία του 1960, καθώς η γη έχει πωληθεί σε κτηματομεσίτες, εταιρείες ξυλείας και μεγάλους γεωργικούς ομίλους.
Σύμφωνα με στοιχεία που αφορούν την απασχόληση για το έτος 2008, 121.800 άτομα εργάζονταν σε διοικητικά επαγγέλματα, 71.750 σε επιχειρηματικές και χρηματοοικονομικές δραστηριότητες, 36.790 σε επαγγέλματα πληροφορικής και μαθηματικών, 44.200 στους τομείς αρχιτεκτονικής και μηχανικής, 12.410 σε φυσικές, κοινωνικές και επιστήμες της ζωής, 32.260 σε κοινοτικές και κοινωνικές υπηρεσίες, 12.770 σε νομικά επαγγέλματα, 116.250 σε υπηρεσίες της εκπαίδευσης, κατάρτισης και βιβλιοθηκών, 27.840 σε επαγγέλματα τέχνης, σχεδίου και μέσων ενημέρωσης, 121.110 στην υγειονομική περίθαλψη, 44.750 στην πυρόσβεση, την επιβολή του νόμου, και την ασφάλεια, 154.040 σε επαγγέλματα εστίασης, 76.650 στον καθαρισμό και τη συντήρηση κτιρίων και χώρων, 53.230 στην προσωπική φροντίδα και τις υπηρεσίες, 244.510 στον τομέα των πωλήσεων, 338.760 σε υπηρεσίες γραφείων και διοικητική υποστήριξη, 20.510 στη γεωργία, την αλιεία και τη δασοκομία, 120.155 στις κατασκευές και τις εξορύξεις, 106.280 στους τομείς εγκατάστασης, συντήρησης και επισκευών, 224.110 στην παραγωγή και 167.160 σε μεταφορές και διακίνηση υλικών.
Σύμφωνα με το Αμερικανικό Γραφείο Οικονομικής Ανάλυσης, το συνολικό Ακαθάριστο Κρατικό Προϊόν για το 2008 ήταν 170 δισεκατομμύρια δολάρια ή 29.411 δολάρια κατά κεφαλήν. Το ΑΕΠ της Αλαμπάμα το 2012 αυξήθηκε κατά 1,2% σε σχέση με το προηγούμενο έτος. Η μεγαλύτερη αύξηση σημειώθηκε στον τομέα της πληροφορικής. Το 2010, το κατά κεφαλήν εισόδημα στην Πολιτεία ήταν $22.984.
Το μέσο ποσοστό ανεργίας της Πολιτείας ήταν στο 5,8% τον Απρίλιο του 2015, όταν το αντίστοιχο ποσοστό ανεργίας σε ομοσπονδιακό επίπεδο ήταν σε ποσοστό 5,4%.
Η Αλαμπάμα δεν διαθέτει κάποιο ελάχιστο μισθό, γι΄ αυτό και χρησιμοποιεί τον ομοσπονδιακό κατώτατο μισθό των 7,25 δολαρίων ανά ώρα. Τον Φεβρουάριο του 2016, η Πολιτεία ψήφισε ένα νομοσχέδιο με το οποίο εμποδίζει τους Δήμους της Αλαμπάμα να αυξήσουν τον κατώτατο μισθό στην περιοχή τους. Η νομοθεσία ακύρωσε ένα διάταγμα της πόλης του Μπέρμιγχαμ, που επρόκειτο να αυξήσει τον κατώτατο μισθό της πόλης σε 10,10 δολάρια ανά ώρα.
Σύμφωνα με στοιχεία του 2018, η Αλαμπάμα έχει το έκτο υψηλότερο ποσοστό φτώχειας μεταξύ των πολιτειών των ΗΠΑ. Το 2017, ο Ειδικός Εισηγητής των Ηνωμένων Εθνών, Φίλιπ Άλστον, περιόδευσε σε μέρη της αγροτικής Αλαμπάμα και παρατήρησε τις περιβαλλοντικές συνθήκες που, όπως είπε, ήταν φτωχότερες από οποιοδήποτε άλλο μέρος του ανεπτυγμένου κόσμου.
Μεγαλύτεροι εργοδότες
Οι πέντε εργοδότες με τους περισσότερους εργαζομένους στην Αλαμπάμα, κατά τον Απρίλιο του 2011, ήταν:
Στους επόμενους είκοσι μεγαλύτερους εργοδότες για το 2011 περιλάμβανονται:
Χρύσης Παντελίδης
Ο Χρύσης Παντελίδης Αμμόχωστος, 9 Ιανουαρίου 1975, είναι Ελληνοκύπριος πολιτικός. Από το 2021 είναι βουλευτής στην Εκλογική Περιφέρεια Λευκωσίας εκλεγμένος με το ΔΗΚΟ.
Βιογραφικά στοιχεία
Ο Χρύσης Παντελίδης γεννήθηκε το 1975. Απέκτησε πτυχίο κοινωνιολογίας και είναι μέλος του Συνδέσμου Κοινωνιολόγων Κύπρου. Εργάζεται ως Εκτελεστικός Διευθυντής του Κέντρου Μελετών Τάσσος Παπαδόπουλος και αρθρογραφεί στις εφημερίδες Φιλελεύθερος και Καθημερινή.
Είναι νυμφευμένος με τη Πάνη Παντελίδη-Βασιλείου και έχει μία κόρη.
Πολιτική διαδρομή
Στα φοιτητικά του χρόνια διετέλεσε οργανωτικός γραμματέας και πρόεδρος της φοιτητικής παράταξης Αναγέννηση Θεσσαλονίκης. Επιπλέον, διετέλεσε πρόεδρος της ΠΟΦΝΕ. Ακόμη, υπήρξε μέλος του κεντρικού συμβουλίου της ΝΕΔΗΚ και της κεντρικής επιτροπής ΔΗΚΟ.
Το 2000 διορίστηκε διευθυντής του γραφείου του προέδρου του ΔΗΚΟ, Τάσσου Παπαδόπουλου. Το 2002 ανέλαβε συντονιστής του Εκλογικού Επιτελείου του Τάσσου Παπαδόπουλου για τις Προεδρικές Εκλογές 2003. Μετά την εκλογή του Τάσσου Παπαδόπουλου στην προεδρία της Κύπρου, υπηρέτησε ως Ειδικός Σύμβουλος και Διευθυντής του Γραφείου του Προέδρου της Δημοκρατίας με επιπρόσθετα καθήκοντα συντονισμού της υλοποίησης του προεκλογικού προγράμματος και παρακολούθησης του κυβερνητικού έργου (2003-2008).
Εκλέχτηκε βουλευτής στις βουλευτικές εκλογές του 2021 στην Εκλογική Περιφέρεια Λευκωσίας με το ΔΗΚΟ για την ΙΒ΄ Κοινοβουλευτική Περίοδο.
Πηγές
Κατηγορία:Βουλευτές εκλεγμένοι με το Δημοκρατικό Κόμμα Κατηγορία:Βουλευτές Λευκωσίας Κατηγορία:Βουλευτές ΙΒ΄ Κοινοβουλευτικής Περιόδου (Κύπρος)
Αντιπρόεδρος της Κυβέρνησης της Ελλάδας
Ο Αντιπρόεδρος της Κυβέρνησης είναι ο αναπληρωτής του Πρωθυπουργού της Ελλάδας. Η θέση δεν είναι μόνιμη, αλλά δημιουργείται κατά περίσταση και δεν έχει συγκεκριμένα καθήκοντα. Μπορεί να συνδυάζεται με συγκεκριμένο υπουργικό χαρτοφυλάκιο, ή με την επίβλεψη τομέων της κυβερνητικής πολιτικής, όπως η οικονομία. Σε ορισμένες περιστάσεις, έχουν συνυπάρξει ταυτόχρονα περισσότεροι από έναν αντιπρόεδρο.
Αρμοδιότητες Αντιπροέδρου
Σύμφωνα με το ΦΕΚ B 2951/2019, ο Πρωθυπουργός της Ελλάδας, ανέθεσε στον μέχρι πρότινος Αντιπρόεδρο της Ελληνικής Κυβέρνησης, Παναγιώτη Πικραμμένο, τις κάτωθι αρμοδιότητες:
Εξωτερικοί σύνδεσμοι
Κατηγορία:Αντιπροεδρία της Κυβέρνησης της Ελλάδας
Κρίκετ στην Ελλάδα
thumb|300px|Αγώνας κρίκετ στο χώρο της Εσπιανάδας, σε κεντρική πλατεία της Κέρκυρας. Το κρίκετ στην Ελλάδα παίζεται κυρίως στην Κέρκυρα, όπου πρωτοεμφανίστηκε όταν το νησί βρίσκονταν ακόμη υπό βρετανικό έλεγχο. Το πρώτο παιχνίδι ποτέ διεξήχθη ανάμεσα σε αξιωματικούς του Βρετανικού Ναυτικού στις 23 Απριλίου 1823, ανήμερα της γιορτής του προστάτη της Αγγλίας Αγίου Γεωργίου. Έφηβοι και ενήλικοι Κερκυραίοι δελεάστηκαν από αυτό το ευγενικό και ήρεμο ψυχαγωγικό ομαδικό παιχνίδι κι έδειξαν μεγάλο ενδιαφέρον για την εκμάθησή του. Από την πλευρά τους, οι Άγγλοι προθυμοποιήθηκαν με ευχαρίστηση να το διδάξουν και να το διαδώσουν. Από τη στιγμή εκείνη, οι Κερκυραίοι χρειάστηκαν μόνο 12 χρόνια για να εμπεδώσουν το παιχνίδι και να δημιουργήσουν τις δύο πρώτες τοπικές για να αντιμετωπίζουν τους Βρετανούς. Η μια απαρτίζονταν από παίκτες κατώτερης και μέσης κοινωνικής στάθμης και ονομαζόταν Μικροί και η άλλη από άτομα υψηλής κοινωνικής στάθμης και λεγόταν Μεγάλοι.
Μετά την αποχώρηση των Άγγλων από την Κέρκυρα το 1864 και την ένωση των Επτανήσων με την Ελλάδα, δημιουργήθηκαν δύο νέες ομάδες, η Εταιρεία Γογγάκης και το Σωματείο Καμπίτσης. Ὴ έλλειψη όμως παικτών ανάγκασε τα δύο σωματεία να συγχωνευτούν, δημιουργώντας το 1893 τον Κερκυραϊκό Γυμναστικό Σύλλογο (Κ.Γ.Σ.), ένα από τα παλιότερα σωματεία στην Ελλάδα και μοναδικό αντίπαλο για τις ομάδες πληρωμάτων του Βασιλικού Ναυτικού τα οποία επισκέπτονταν την Κέρκυρα. Το 1923 ιδρύθηκε ο Εργατικός και το 1925 ο Γ.Σ.Κ. Βύρων, στη μνήμη του μεγάλου ποιητή. Σταθμοί στην προπολεμική ιστορία του κρίκετ στο νησί θεωρούνται οι χρονιές 1904 και 1932, όταν τα πληρώματα αντίστοιχα 40 περίπου και 46 πλοίων του Βρετανικού Μεσογειακού στόλου έλαβαν μέρος στους τοπικούς αγώνες κρίκετ.
Με την αποχώρηση των Βρετανών από τη Μεσόγειο μεταπολεμικά, το κρίκετ επιβίωσε σε μεγάλο βαθμό χάρη στην συνεχή διαφήμιση από τα βρετανικά μέσα ενημέρωσης (BBC, Daily Telegraph), με συνεντεύξεις παικτών και την τηλεοπτική αναμετάδοση στιγμιοτύπων αγώνων από το νησί. Σαν αποτέλεσμα βρετανικές ομάδες συνέχισαν να επισκέπτονται το νησί. Μεγάλη ήταν και η συμβολή των Βρετανικών Αερογραμμών (British Airways), οι οποίες διευκόλυναν τέτοιες επισκέψεις. Ανάμεσα στους άλλους, την Κέρκυρα επισκέφτηκαν οι Eton Ramblers, οι Cricketer XI, οι παλιοί Wellingtonians και οι Lord Taverners (απαθανατίστηκαν σε ταινία). Το 1966, τη χρονιά εγκαινίασης της γραμμής Λονδίνου – Κέρκυρας, οι Βρετανικές Αερογραμμές φιλοξένησαν για μια εβδομάδα στο Λονδίνο την αντιπροσωπευτική Ελληνική ομάδα κατά την πρώτη έξοδό της στο εξωτερικό. Μετά το 1966 άρχισαν να πραγματοποιούνται αποστολές ομάδων στην Αγγλία και η συμμετοχή τους σε εκεί τουρνουά.
Κατά τη δεκαετία του '70 η δομή του κρίκετ στην Κέρκυρα άλλαξε με την ένταξή του αθλήματος στο Σύνδεσμο Ελληνικών Γυμναστικών και Αθλητικών Σωματείων (Σ.Ε.Γ.Α.Σ) και τη δημιουργία των πρώτων ομάδων παίδων και εφήβων. Το 1976 ιδρύθηκε και τρίτος σύλλογος κρίκετ, ο Α.Ο. Φαίαξ ενώ το 1980 αναβιώσε ο παλιός Εργατικός. Το 1993 ιδρύθηκαν οι Α.Ο.Κ. Αχιλλέας και ο Α.Ο.Κ. Κέρκυρα. Το 1996 ιδρύεται η Ελληνική Ομοσπονδία Κρίκετ (ΕΛ.Ο.Κ) υπό την αιγίδα της οποίας λειτουργούν, πέρα από τους συλλόγους, έξι Εθνικές ομάδες: Ανδρών και Γυναικών, Εφήβων και Νεανίδων, Παίδων και Κοριτσιών, οι οποίες αγωνίζονται συστηματικά σε Πανευρωπαϊκα και Διεθνή πρωταθλήματα. Τα γήπεδα κρίκετ της Κέρκυρας είναι ο ιστορικός χώρος της Εσπιανάδας στην κεντρική πλατεία της Κέρκυρας, το γήπεδο της Μαρίνας Γουβιών και δύο νέες εγκαταστάσεις στο Λιβάδι Ρόπα.
Η Ελληνική Ομοσπονδία Κρίκετ είναι η μοναδική αθλητική ομοσπονδία η οποία εδρεύει εκτός της Αθήνας. Το 2012, σύμφωνα με την Ελληνική Ομοσπονδία Κρίκετ, λειτουργούν στην ελλάδα εικοσιένας σύλλογοι, εκ των οποίων δεκατρείς εδρεύουν στην Κέρκυρα, έξι στην Αθήνα και δύο στα Ιωάννινα. Την ίδια στιγμή γίνονται προσπάθειες δημιουργίας νέων σωματείων στην Κεφαλονιά, τη Ζάκυνθο, το Μέτσοβο και τη Χίο. Επιπλέον, κάθε χρόνο διοργανώνονται τα Πανελλήνια Πρωταθλήματα όλων των κατηγοριών ανοιχτού χώρου, τα οποία διεξάγονται από το Μάιο έως και τον Οκτώβριο και τα Πανελλήνια Πρωταθλήματα κλειστού χώρου, τα οποία διεξάγονται από το Νοέμβριο έως και τον Απρίλιο.
564 π.Χ.
Θάνατοι
Κατηγορία:Έτη
Ανάκτορο των Σιρβανσάχ
Παρά το γεγονός ότι το συγκρότημα κατασκευάστηκε σε διαφορετικές χρονικές περιόδους, το συγκρότημα δίνει ομοιόμορφη εντύπωση, βασισμένη στην αρχιτεκτονικό σχολή του Σιρβάν-Αμπσερόν. Με τη δημιουργία κυβικών και με πολλές προσόψεις αρχιτεκτονικών όγκων, οι τοίχοι είναι διακοσμημένοι με ανάγλυφα μοτίβα. Κάθε αρχιτέκτονας, εξαιτίας των παραδόσεων και της αισθητικής που χρησιμοποιήθηκε από τους προκατόχους του, τον ανέπτυξε και τον εμπλούτισε δημιουργικά, με αποτέλεσμα τα επιμέρους κτίσματα να έχουν δημιουργούν την αίσθηση της ενότητας, ρυθμού και αναλογίας των βασικών αρχιτεκτονικών μορφών, δηλαδή του κυβικού όγκου των κτιρίων, των θόλων και των πυλών.
Με την κατάκτηση του Μπακού από τους Σαφαβίδες το 1501, το παλάτι λεηλατήθηκε. Όλοι οι θησαυροί των Σιρβανσάχ, όπλα, πανοπλίες, κοσμήματα, χαλιά, μπροκάρ, σπάνια βιβλία από τη βιβλιοθήκης του παλατιού, πιάτα από ασήμι και χρυσό, μεταφέρθηκαν από τους Σαφαβίδες στη Ταμπρίζ. Αλλά μετά την μάχη του Τσαλντιράν το 1514 μεταξύ του στρατού του σουλτάνου της Οθωμανικής Αυτοκρατορίας Σελίμ Α΄ και τους Σαφαβίδες, η οποία έληξε με ήττα των δεύτερων, οι Τούρκοι πήραν τον θησαυρό των Σιρβανσάχ ως λάφυρα. Σήμερα βρίσκονται στις συλλογές μουσείων της Τουρκίας, του Ιράν, της Βρετανίας, της Γαλλίας, της Ρωσίας, της Ουγγαρίας. Μερικά χαλιά του ανακτόρου φυλάσσονται στο μουσείο Βικτώριας και Αλβέρτου του Λονδίνου και τα αρχαία βιβλία φυλάσσονται σε αποθετήρια βιβλίων στην Τεχεράνη, το Βατικανό και την Αγία Πετρούπολη. .
Παραπομπές
Κατηγορία:Κτίρια και κατασκευές στο Αζερμπαϊτζάν Σιρβανσάχ Κατηγορία:Μουσεία στο Μπακού κατηγορία:Μνημεία Παγκόσμιας Κληρονομιάς στο Αζερμπαϊτζάν Κατηγορία:Αξιοθέατα στο Αζερμπαϊτζάν
Devil Pray
Το Devil Pray είναι τραγούδι που ηχογραφήθηκε από την αμερικανίδα τραγουδίστρια-τραγουδοποιό Μαντόνα για το δέκατο τρίτο στούντιο άλμπουμ της, Rebel Heart (2015). Γράφτηκε από τους Μαντόνα, Avicii, Carl Falk, Rami Yacoub και Savan Kotecha ενώ η παραγωγή του είναι από Μαντόνα, Avicii, Blood Diamonds, DJ Dahi και Falk.
Κυκλοφορία
Η demo έκδοση του "Devil Pray" διέρρευσε στο διαδίκτυο τον Δεκέμβριο του 2014 μαζί με άλλες δώδεκα demo ηχογραφήσεις, για το τότε άτιτλο άλμπουμ της. Στις 20 Δεκεμβρίου 2014 έγινε διαθέσιμο για προ-παραγγελία στα iTunes, μαζί με άλλα πέντε κομμάτια. Η Μαντόνα δήλωσε ότι τα κυκλοφόρησε ως πρόωρο χριστουγενειάτικο δώρο και ότι θα προτιμούσε οι φαν της να ακούσουν τις ολοκληρωμένες και τελειωμένες εκδόσεις των τραγουδιών, παρά τις ελλιπείς που διέρρευσαν.
Σύνθεση
Έχει περιγραφεί ως ένα πιο απλό κομμάτι σε σύγκριση με άλλα κομμάτια του άλμπουμ. Είναι ένα mid-tempo ποπ κομμάτι με στοιχεία country και ακουστική κιθάρα. Η Μαντόνα σε συνέντευξη με τον David Blaine σχολίασε:
Στην ίδια συνέντευξη, είπε το τραγούδι δεν γράφτηκε για κάποιον συγκεκριμένα και ότι απλώς μοιραζόταν τις εμπειρίες της.
Εξωτερικοί σύνδεσμοι
Κατηγορία:Τραγούδια της Μαντόνα Κατηγορία:Δισκογραφία της Μαντόνα Κατηγορία:Αγγλόφωνα τραγούδια Κατηγορία:Synth-pop τραγούδια
Κωστής Παπαδάκης
Ο Κωστής Παπαδάκης (φιλολογικό ψευδώνυμο «Κωστής Πάλμης», Βάτο Αγίου Βασιλείου Ρεθύμνου, 1911 - Νεστόριο Καστοριάς, 4 ή 6 Νοεμβρίου 1940) ήταν Έλληνας δημοσιογράφος, ποιητής και πολεμικός ανταποκριτής, ο πρώτος πεσών από τον κλάδο του στο Αλβανικό μέτωπο. Γιος του δικαστικού Μύρωνα Παπαδάκη, μεγάλωσε στο Ρέθυμνο της Κρήτης. Το συγγραφικό του ταλέντο αναδείχθηκε από τα μαθητικά του, ήδη χρόνια. Ήταν απόφοιτος της Νομικής Σχολής αλλά τον κέρδισε η δημοσιογραφία. Το Σεπτέμβριο του 1940 στάλθηκε ως ανταποκριτής στο Λονδίνο, αλλά όταν κηρύχθηκε ο πόλεμος με την Ιταλία κατατάχθηκε ως έφεδρος ανθυπολοχαγός του Μηχανικού και υπηρέτησε στην πρώτη γραμμή. Σκοτώθηκε όταν η μονάδα του (τμήμα της 9ης Μεραρχίας ) δέχθηκε βομβαρδισμό από αέρος στη γέφυρα του Αλιάκμονα, κοντά στο χωριό Νεστόριο του δήμου Καστοριάς. Κατά άλλη εκδοχή, το θανατηφόρο τραύμα του Παπαδάκη προήλθε από έκρηξη όλμου .Τάφηκε στην περιοχή, αλλά αργότερα τα οστά του μεταφέρθηκαν στην Κρήτη. Στη μοναδική του ανταπόκριση (την οποία, ωστόσο, δεν πρόλαβε να διαβάσει τυπωμένη στην εφημερίδα «Ελεύθερον Βήμα», όπου εργαζόταν ) αναφερόταν με κολακευτικούς χαρακτηρισμούς στον αγώνα των Ελλήνων μαχητών. Η μνήμη του έχει τιμηθεί με διάφορες εκδηλώσεις, ενώ στην περιοχή όπου επέσε, υπάρχει μνημείο του.
Πηγή
Κατηγορία:Έλληνες δημοσιογράφοι Κατηγορία:Έλληνες του Β΄ Παγκοσμίου Πολέμου
Κώστας Τσάνας
Ο Κώστας Τσάνας (γένν. 22 Αυγούστου 1967, Κυριάκι Βοιωτίας) είναι Έλληνας πρώην ποδοσφαιριστής με 15χρονη θητεία σε Α' και Β΄ Εθνική και νυν ομοσπονδιακός προπονητής ποδοσφαίρου. Αποτελεί τον μόνο που υπό τις οδηγίες του κάποιο ποδοσφαιρικό αντιπροσωπευτικό συγκρότημα, εκτός της εθνικής Ανδρών, μετείχε σε τελική φάση παγκόσμιας διοργάνωσης και συγκεκριμένα το 2013 η Νέων (Κ-20) στο Παγκόσμιο Κύπελλο Νέων (Κ-20). Τη διάκριση αυτή είχε εξασφαλίσει η πρόκριση της εθνικής Νέων (Κ-19) στον τελικό του Ευρωπαϊκού Πρωταθλήματος Νέων (Κ-19) του 2012, επίσης με τον ίδιο στη θέση του τεχνικού, ενώ από το 2012 έως το 2015 ήταν ο προπονητής της Ελπίδων.
Προπονητική καριέρα
Ξεκίνησε την προπονητική του σταδιοδρομία το 2001 από τις ακαδημίες του Αθηναϊκού και το 2005 ανέλαβε την πρώτη ομάδα του συλλόγου. Το 2007 εργάστηκε στον Ηλυσιακό, ενώ την περίοδο 2008-09 στο τεχνικό επιτελείο της ΑΕΚ, ως ανιχνευτής ταλέντων.
Από το 2009 εργάζεται στην ΕΠΟ, αρχικά στην εθνική Νέων ως βοηθός του Γιώργου Γεωργιάδη, ενώ το 2010 συνέχισε από την ίδια θέση στην Ελπίδων. Τον Οκτώβριο του 2011 ανάλαβε πρώτος προπονητής της εθνικής Νέων, την οποία οδήγησε στη 2η θέση του Ευρωπαϊκού Πρωταθλήματος Νέων (Κ-19) το 2012 και σε πρόκριση στην τελική φάση του Παγκοσμίου Κυπέλλου Νέων (Κ-20) το 2013. Από τον Αύγουστο του 2012 μέχρι τον Σεπτέμβριο του 2015 είχε την ευθύνη της εθνικής Ελπίδων, ενώ για ένα δίμηνο (τον Οκτώβριο και τον Νοέμβριο) του 2014 βρέθηκε παράλληλα και στην τεχνική ηγεσία της Νέων (για δεύτερη φορά ως πρώτος προπονητής και τρίτη συνολικά).
Στις 15 Νοεμβρίου 2014 ανέλαβε προσωρινά και χρέη ομοσπονδιακού τεχνικού της εθνικής Ανδρών, σε αντικατάσταση του Κλαούντιο Ρανιέρι για έναν αγώνα (τη φιλική αναμέτρηση με τη Σερβία), το οποίο επαναλήφθηκε μερικούς μήνες αργότερα, όταν τον Αύγουστο του 2015 επέστρεψε ως υπηρεσιακός προπονητής στη θέση του Σέρχιο Μαρκαριάν.
Πηγές
Κατηγορία:Έλληνες ποδοσφαιριστές Κατηγορία:Μέσοι ποδοσφαιριστές Κατηγορία:Ποδοσφαιριστές Αθηναϊκού Κατηγορία:Ποδοσφαιριστές Π.Σ. Καλαμάτας Κατηγορία:Ποδοσφαιριστές Λεβαδειακού Κατηγορία:Ποδοσφαιριστές Εθνικού Πειραιώς Κατηγορία:Ποδοσφαιριστές Γ΄ Εθνικής Ελλάδας Κατηγορία:Ποδοσφαιριστές Φούτμπολ Λιγκ (Ελλάδα) Κατηγορία:Ποδοσφαιριστές Σούπερ Λιγκ Ελλάδας Κατηγορία:Έλληνες προπονητές ποδοσφαίρου Κατηγορία:Προπονητές ποδοσφαίρου Εθνικής Ελλάδας ανδρών U21 Κατηγορία:Προπονητές ποδοσφαίρου Εθνικής Ελλάδας ανδρών U19 Κατηγορία:Προπονητές ποδοσφαίρου Εθνικής Ελλάδας Κατηγορία:Προπονητές ποδοσφαίρου Αθηναϊκού Κατηγορία:Προπονητές ποδοσφαίρου Ηλυσιακού
Αρματσούκ
Αρματσούκ ή Ελματσούκ ονομάζεται ο Ποντιακός χορός που χορεύτηκε από Πόντιους των περιοχών Καυκάσου και Σεβαστείας και συγκεκριμένα στο Καρς. Κύριο συνοδευτικό όργανο είναι η λύρα και λιγότερο τα υπόλοιπα. Ο ρυθμός είναι δίσημος 2/4 ή 4/8.
Κατηγορία:Ποντιακοί χοροί
566 π.Χ.
Θάνατοι
Κατηγορία:Έτη
Χρονικό της Τέταρτης Σταυροφορίας και της κατάκτησης της Κωνσταντινούπολης
Το χρονικό με τίτλο «Σχετικά με την κατάκτηση της Κωνσταντινούπολης» (πρωτ. τίτλος στα γαλλικά De la Conquête de Constantinople) είναι μια από τις πιο σημαντικές πηγές για την Δ΄ Σταυροφορία, αλλά και για τη γαλλική γλώσσα της εποχής και περιγράφει γεγονότα από το 1198 μέχρι το 1207.
Το έγραψε ο Γοδεφρείδος Βιλλεαρδουίνος, στρατάρχης της Καμπανίας και της Ρωμανίας, πιθανότατα μεταξύ 1207 και 1209 στα γαλλικά αντί για τα λατινικά και είναι σήμερα ένα από τα πλέον αξιομνημόνευτα κείμενα όχι μόνο ως αυθεντική πηγή των συμβάντων κατά την άλωση όσο και ως γλωσσικό μνημείο της γαλλικής γλώσσας.
Η εξιστόρηση του Βιλεαρδουίνου είναι ένα από τα τέσσερα κείμενα που μας μεταφέρουν την ιστορία της Δ΄ Σταυροφορίας, το καθένα από τη δική του σκοπιά. Ο Βιλεαρδουίνος καταγράφει μαζί με τα γεγονότα την (μερικές φορές ωραιοποιημένη) άποψη της ανώτερης διοίκησης των Σταυροφόρων, στην οποία ανήκε.
Πρωτότυπο κείμενο
Sachiez que mille cent quatre-vinz et dix huit ans après l'incarnation nostre seingnor Jésus Christ, al tens Innocent trois, apostoille de Rome, et Philippe, roi de France, et Richart, roi d’Angleterre, ot un saint home en France qui ot nom Folques de Nuilli. Cil Nuillis siet entre Lagny-sor-Marne et Paris; e il ère prestre et tenoit la paroiche de la ville. Et cil Folques dont je vous di, comença à parler de Dieu par France et par les autres terres entor, et Nostre Sires fist maint miracles por luy.
Sachiez que la renommée de cil saint home alla tant qu’elle vint a l'apostoille de Rome, Innocent; et l’apostoille envoya en France et manda al prod'ome que il empreschast des croiz par s’autorité. Et après y envoia un suen cardonal, maistre Perron de Chappes, croisié, et manda par luy le pardon tel come vos dirai: Tuit cil qui se croisieroient et feroient le service Dieu un an en l’ost, seroient quittes de toz les péchiez que il avoient faiz, dont il seroient confés. Por ce que cil pardons fu issi granz, si s’en esmeurent mult li cuers des gens; et mult s’encroisièrent por ce que li pardons ère si grans.
Σε μετάφραση:
Μάθετε ότι το χιλιοστό εκατοστό ενενηκοστό όγδοο έτος μετά την ενσάρκωση του Κυρίου μας Ιησού Χριστού, στα χρόνια του Ιννοκέντιου του τρίτου, πάππα της Ρώμης και του Φιλίππου, βασιλιά της Γαλλίας και του Ριχάρδου, βασιλιά της Αγγλίας, ήταν ένας άγιος άνθρωπος που είχε το όνομα Φόλκ ντε Νουιγί. Αυτό το Νουιγί ήταν μεταξύ του Λανύ-στον-Μάρνη και του Παρισιού; και ήταν παπάς και είχε την ενορία της πόλης. Και αυτός ο Φόλκ για τον οποίο σας λέω, άρχισε να μιλάει για τον Θεό στη Γαλλία και στις γύρω χώρες και ο Κύριός μας έκανε πολλά θαύματα μέσω αυτού.
Μάθετε ότι η φήμη του αγίου αυτού ανθρώπου πήγε τόσο μακριά που έφτασε μέχρι τον πάπα της Ρώμης, τον Ιννοκέντιο και ο πάπας έστειλε στη Γαλλία και διέταξε τον καλό αυτό άνθρωπο να κηρύττει σταυροφορία στο όνομά του. Και μετά έστειλε εκεί έναν καρδινάλιό του, τον Κύριο Περρόν ντε Σάπ ο οποίος είχε ήδη πάρει τον όρκο των Σταυροφόρων και έστειλε μέσω αυτού συγχώρεση, έτσι όπως σας τη λέω: Όλοι όσοι γίνουν Σταυροφόροι και μπουν στην υπηρεσία του Θεού για ένα χρόνο στην Ανατολή, θα απαλλαχτούν από όλες τις αμαρτίες που έχουν εξομολογηθεί. Και συγκίνησε πολύ τις καρδιές των ανθρώπων και πολλοί έγιναν Σταυροφόροι επειδή αυτή η συγχώρεση ήταν τόσο μεγάλη.
Εξωτερικοί σύνδεσμοι
Κατηγορία:Δ΄ Σταυροφορία Κατηγορία:Χρονικά
Αράντσα Σάντσεθ Βικάριο
Η Αράντσα Σάντσεθ Βικάριο (λατινικό αλφάβητο : Aránzazu Isabel María "Arantxa" Sánchez Vicario), γεννημένη στην Βαρκελώνη στις 18 Δεκεμβρίου 1971, είναι πρώην Ισπανίδα πρωταθλήτρια της αντισφαίρισης και προπονήτρια. Ήταν Νο1 στον κόσμο το 1995 κι έχει κερδίσει τέσσερις τίτλους γκραντ σλαμ στο απλό, έξι τίτλους στο διπλό και τέσσερις τίτλους στο μεικτό. Το 1994 ήταν παγκόσμια πρωταθλήτρια της ITF.
Έχει δύο αδέλφια που παίζουν κι αυτοί επαγγελματικά αντισφαίριση, τον Εμίλιο και τον Χαβιέ. Ως 17χρονη, έγινε ο νεότερος νικητής στο απλό στο γαλλικό όπεν του 1989, νικώντας την No 1 Στέφι Γκραφ στον τελικό, την επόμενη χρονιά όμως έσπασε το ρεκόρ της η Μόνικα Σέλερς όταν κέρδισε τον τίτλο σε ηλικία 16 ετών.
Κέρδισε το στα διπλά το Αμερικανικό όπεν το 1993 με την Έλενα Σούκοβα και το Γουίμπλεντον το 1995 με την Γιάνα Νοβότνα. Επίσης κέρδισε τέσσερις τίτλους στο μεικτό. Το 1991, βοήθησε την Ισπανία να κερδίσει για πρώτη φορά τον τίτλο στο Φεντ καπ, όπως και το 1993, 1994, 1995, και 1998. Στο Φεντ καπ έχει το ρεκόρ νικών από κάθη άλλη αντισφαιρίστρια που έχει συμμετάσχει ( 72) και για τις περισσότερους διοργανώσεις που έχει συμμετάσχει (58). Ήταν παγκόσμιος πρωταθλητής του ITF το 1994 με singles.
Η Βικάριο ήταν επίσης μέλος των Ισπανικών ομάδων που κέρδισαν το Κύπελλο Hopman το 1990 και το 2002. Κατά τη διάρκεια της καριέρας της κέρδισε 29 τίτλους στο απλό και 69 στο διπλό προτού αποσυρθεί τον Νοέμβριο του 2002. Επανήλθε το 2004 για να παίξει στο διπλό στους Ολυμπιακούς Αγώνες του 2004, όπου έγινε ο μοναδικός αντισφαιριστής που έπαιξε σε πέντε Ολυμπιακούς Αγώνες στην ιστορία Αγώνων. Επίσης έχει κατακτήση τέσσερα μετάλλια - δύο ασημένια και δύο χάλκινα.
Πρώτη συμμετοχή της σε Ολυμπιάδα ήταν οι Ολυμπιακούς αγώνες του 1988 όπου στο απλό αποκλείστηκε στον πρώτο γύρο. Στους Ολυμπιακούς αγώνες του 1992 κατέκτησε το χάλκινο μετάλλιο στο απλό και το ασημένιο στο διπλό με συμπαίκτρια την Κοντσίτα Μαρτίνεθ. Στους Ολυμπιακούς αγώνες του 1996 κέρδισε το ασημένιο στο απλό και το χάλκινο στο διπλό με συμπαίκτρια πάλι την Μαρτίνεθ. Στους Ολυμπιακούς αγώνες του 2000 στο απλό έφτασε στα προημιτελικά και στο διπλό με την Μαρτίνεθ αποκλείστηκε στον Β΄γύρο. Στους Ολυμπιακούς αγώνες του 2004 στο διπλό αποκλείστηκε στον Α΄ γύρο.
Έχει παντρευτεί δύο φορές, ο πρώτος γάμος της με τον αθλητή συγγραφέα Juan Vehils στις 21 Ιουλίου 2000 έληξε το 2001. Παντρεύτηκε τον επιχειρηματία Josep Santacana τον Σεπτέμβριο του 2008. Το πρώτο τους παιδί, ένα κορίτσι που ονομάζεται Αράντσα γεννήθηκε στις 27 Φεβρουαρίου 2009. Το δεύτερο παιδί, ένα αγόρι με το όνομα Λεό γεννήθηκε στις 28 Οκτωβρίου 2011.
Εξωτερικοί σύνδεσμοι
Κατηγορία:Ισπανίδες αθλήτριες της αντισφαίρισης Κατηγορία:Ισπανοί προπονητές της αντισφαίρισης Κατηγορία:Ισπανοί Μεσογειονίκες Κατηγορία:Ισπανοί Ολυμπιονίκες Κατηγορία:Νικητές Γαλλικού Όπεν Κατηγορία:Νικητές του Αμερικανικού Όπεν
Ιωάννης Οικονομίδης (Λευκόνοικο)
Ο Ιωάννης Οικονόμου ήταν Κύπριος οικονομολόγος και πολιτικός του 20ού αιώνα.
Βιογραφικά στοιχεία
Γεννήθηκε στο Λευκόνοικο της Μεσαορίας της Κύπρου το 1864. Μετά το απολυτήριο του γυμνασίου γράφτηκε στην Νομική Σχολή του Εθνικού Πανεπιστημίου στην Αθήνα, ενώ έλαβε και διδακτορικό στη νομική σχολή. Επέστρεψε στην Κύπρο και άρχισε δικηγορική σταδιοδρομία στην Λευκωσία. Εκλέχτηκε βουλευτής της εκλογικής περιφέρειας Λάρνακας - Αμμοχώστου επί σειρά βουλευτικών περιόδων.
Έγινε διευθυντής της Τράπεζας Κύπρου από την ίδρυσή της.
Πηγές
Κατηγορία:Κύπριοι οικονομολόγοι Κατηγορία:Κύπριοι δικηγόροι Κατηγορία:Απόφοιτοι Εθνικού και Καποδιστριακού Πανεπιστημίου Αθηνών
Σαμκάλ
Η λέξη Σαμκάλ μπορεί να αναφέρεται στα εξής:
Λικέρ αρμπαρόριζα
μικρογραφία|Λικέρ αρμπαρόριζα από κόκκινο κρασί|εναλλ.=|391x391εσ μικρογραφία|313x313εσ|Λικέρ αρμπαρόριζα από λευκό κρασί Το λικέρ αρμπαρόριζα γίνεται με κρασί, ζάχαρη και φρέσκα φύλλα αρμπαρόριζας. Είναι ελαφρύ, εύγευστο και αρωματικό ποτό.
Παραπομπές
Κατηγορία:Λικέρ
Καζανλούκ
Το Καζανλούκ ή Καζανλάκ (βουλγαρικά: Казанлък, Θρακική και Αρχαιοελληνική Σευθόπολις) είναι Βουλγαρική πόλη της Επαρχίας της Στάρα Ζαγόρα και βρίσκεται στο μέσο της ομώνυμης πεδιάδας, στους πρόποδες του Αίμου, στο ανατολικό άκρο της Κοιλάδας των Ρόδων. Είναι το διοικητικό κέντρο του ομώνυμου δήμου. Είναι το 10ο μεγαλύτερο βιομηχανικό κέντρο της χώρας, με πληθυσμό 47.325 το Φεβρουάριο του 2011.
Είναι το κέντρο παραγωγής ροδελαίου της Βουλγαρίας και το ροδελαιοπαραγωγό τριαντάφυλλο του Καζανλούκ είναι ένα από τα ευρύτερα αναγνωρίσιμα εθνικά σύμβολα. Το όνομα της πόλης οφείλεται στα καζάνια, μέσα στα οποία έβραζαν τα ρόδα της κοιλάδας για την παραγωγή αρωμάτων.
567 π.Χ.
Θάνατοι
Κατηγορία:Έτη
Καζανλούκ
Ιστορία
Ο παλαιότερος οικισμός στην περιοχή της σημερινής πόλης χρονολογείται από τη Νεολιθική εποχή (6η-5η χιλιετία π.Χ.). Κατά τον 4ο και 3ο αιώνα π.Χ. τα εδάφη του ποταμού άνω Τούντζα ανήκαν στην επικράτεια του ηγεμόνα των Θρακών Σεύθη Γ΄ και είχαν σημαντικό ρόλο στην ιστορική ανάπτυξη της Θράκης κατά την Ελληνιστική εποχή. Η Θρακική πόλη Σευθόπολις αποκαλύφθηκε κοντά στο Καζανλάκ και μελετήθηκε σε βάθος κατά την κατασκευή του Υδατοταμιευτήρα Κόπρινκα (1944-1956). Τον 4ο αιώνα π.Χ. κοντά στην αρχαία Θρακική πρωτεύουσα Σευθόπολι και στη σημερινή πόλη κατασκευάσθηκε ένας μεγαλοπρεπής Θρακικός τύμβος. Αποτελούμενος από ένα θολωτό "κυψέλωτό" (θολωτό) τάφος από πλινθοδομή περιέχει, μεταξύ άλλων, τοιχογραφίες που παρουσιάζουν ένα Θρακικό ζευγάρι σε επικήδειες τελετουργίες. Ο τύμβος κηρύχθηκε Μνημείο Παγκόσμιας Κληρονομιάς της UNESCO το 1979.
Το Μεσαίωνα η κοιλάδα έγινε διοικητικό κέντρο της περιοχής, όπου κυβερνούσε ο Βούλγαρος βογιάρος Αλντιμίρ (Ετιμίρ). Μετά το 1370 το Καζανλάκ ήταν υπό Οθωμανική κυριαρχία.
Η σημερινή πόλη χρονολογείται από τις αρχές του 15ου αιώνα. Ιδρύθηκε ως στρατιωτικό οχυρό για να προστατεύει το Πέρασμα της Σίπκα και αργότερα εξελίχτηκε σε πόλη τεχνιτών. Αναπτύχθηκαν πάνω από 50 βιοτεχνίες, όπως βυρσοδεψίας, χαλκοτεχνίας, χρυσοχοϊας, υφαντών, υποδημάτων, βαρελιών και φυσικά καλλιέργειας τριαντάφυλλων. Τα ροδελαιοπαραγωγά τριαντάφυλλα, που εισήχθησαν από την Ινδία, μέσω Περσίας, Συρίας και Τουρκίας βρήκαν όλες τις απαραίτητες προϋποθέσεις για να ευδοκιμήσουν - κατάλληλη θερμοκρασία, υψηλή υγρασία και ηλιοφάνεια και αμμώδη κατάλληλα εδάφη. Το ροδέλαιο του Καζανλάκ έχει κερδίσει χρυσά μετάλλια σε εκθέσεις σε Παρίσι, Λονδίνο, Φιλαδέλφεια, Αμβέρσα και Μιλάνο. Μετά τη Βουλγαρική ανεξαρτησία οι βιοτεχνίες παρήκμασαν λόγω της απώλειας των αγορών της τεράστιας Οθωμανικής Αυτοκρατορίας. Αναπτύχθηκαν οι κλωστοϋφαντουργικές, αεροδιαστημικές και στρατιωτικές βιομηχανίες.
Ανάγλυφο
Η πόλη του Καζανλάκ και η γύρω περιοχή βρίσκεται στο δυτικό τμήμα της ομώνυμης κοιλάδας. Υπάρχουν διάφοροι τύποι εδαφών, κυρίως καστανοχώματα (περίπου 50%), που είναι πολύ κατάλληλα για την ανάπτυξη ελαιούχων καλλιεργειών και βοτάνων.
Η Κοιλάδα του Καζανλάκ σχηματίσθηκε κατά την Τεταρτογενή Περίοδο με την άνοδο των οροσειρών του Αίμου και της Σρέντνα Γκόρα και τη βύθιση των πεδίων του Προ-Αίμου. Η φύση αυτή της Κοιλάδας αποδεικνύεται από τις θερμές ιαματικές πηγές κοντά στα χωριά Οβοστνικ, Γιάγκοντα και την πόλη Πάβελ Μπάνια.
Μορφολογικά η Κοιλάδα του Καζανλάκ υποδιαιρείται σε τρεις περιοχές. Η δυτική περιοχή είναι η ευρύτερη και έχει πολλούς λόφους λόγω των πολλών προσχώσεων, που έχουν σχηματισθεί από τους ποταμούς που διαρρέουν τον Αίμο. Αν και το μέσο υψόμετρο είναι 350 μέτρα, εδώ φθάνει τα 500. Η κεντρική περιοχή είναι στενότερη και χαμηλότερη και το ανάγλυφο της ανατολικής περιοχής είναι πολύ πιο σύνθετο.
Εδάφη και κοιτάσματα ορυκτών
Η εδαφοκάλυψη είναι στενά συνδεδεμένη με το ανάγλυφο, το κλίμα, τη χλωρίδα της περιοχής και την οικονομική δραστηριότητα του ανθρώπου.
Η περιοχή χαρακτηρίζεται κυρίως από εδάφη υψίκορμων φυλλοβόλων. Η διασπορά των συσσωρευόμενων ποτάμιων υλών κατά μήκος των ποταμών Τούντζα και Ενίνσκα έχει σχηματίσει προσχωσιγενείς τύπους εδαφών. Η αποοροή και η βαθειά γεωλογική βάση μαζί με την ανθεκτική στην ξηρασία και θερμόφιλη δασική βλάστηση (βελανιδιές, καμποφτελιές, γαύροι (σημυδοειδές)) είναι ο λόγος για την εξάπλωση των δασικών εδαφών.
Τα καλλιεργήσιμα εδάφη που σχετίζονται με αυτό το είδος του εδάφους είναι κεκλιμένα και αυτό επιφέρει τη διαβρωτική επίδραση της αποσάθρωσης. Τα προσχωσιγενή εδάφη είναι υψηλής παραγωγικότητας, καλύπτουν τα δύο τρίτα του εδάφους και αυτό είναι ένα εμπόδιο για την ανάπτυξη της πόλης.
Τα εδάφη φυτεύονται κυρίως με τριαντάφυλλα και πολυετή φυτά. Εδάφη χαμηλής παραγωγικότητας και υποβαθμισμένα βρίσκονται μόνο βορειοανατολικά του Καζανλάκ. Μέρος τους καλύπτεται με λιβάδια και βοσκοτόπια. Η περιοχή αυτή δεν είναι πλούσια σε ορυκτούς πόρους βιομηχανικής σημασίας αλλά υπάρχουν αρκετά μη μεταλλικά ορυκτά τοπικής σημασίας. Υπ΄σαρχουν αργιλικά κοιτάσματα για κατασκευή τούβλων στην τοποθεσία Μαναστίρσκα Νίβα, δύο χιλιόμετρα δυτικά του Καζανλάκ. Εγκαταστάσεις παραγωγής πέτρας, πλακών και κρασπέδων βρίσκεται 7 χλμ. ανατολικά της πόλης στην τοποθεσία Καρά Ντερέ.
Αμμος και χαλίκι εξορύσσονται κοντά στα χωριά Οβόστνικ και Τσεργκάνοβο. Υπάρχουν κοντά στα χωριά Κάντσεβο και Μπούζοβγκραντ λατομεία γρανίτη, που χρησιμοποιείται για κράσπεδα, πλάκες και αλλού.
Υδάτινοι πόροι
Η κοιλάδα του Καζανλάκ είναι λεκάνη απορροής του Τούντζα και των παραποτάμων του. Ο ποταμός Τούντζα πηγάζει στο ψηλότερο τμήμα του Αίμου ανατολικά του Ορους Μπότεβ, διαρρέει αρκετές πεδιάδες, Καλοφέρσκο Πόλε, Καζανλάσκο  Πόλε, Σλιβένσκο  Πόλε, Γιαμπόλσκο  Πόλε και Ελόβσκο  Πόλε και εκβάλλει στον ποταμό Εβρο. Το συνολικό μήκος του Βουλγαρικού τμήματος του Τούντζα είναι 349,5 χλμ. και η έκταση της λεκάνης απορροής του 7.834 τ.χ. Το ποτάμι ρέει αργά στην κοιλάδα του Καζανλάκ κοντά στις βόρειες πλαγιές της οροσειράς Σρέντνα Γκόρα.
Η μέση ετήσια παροχή του νερού αυξάνεται προς τα νότια. Στο Φράγμα Κόπρινκα είναι 9,5 κ.μ. το δευτ/το ή περίπου 300.000.000 κ.μ. το χρόνο και στο χωριό Κνέζα 31,14 το δευτ/το ή 1.200.000.000 κ.μ. το χρόνο. Αλλά αυτή η ποσότητα νερού δεν ισοκατανέμεται στη διάρκεια του έτους. Το μέγιστο είναι την άνοιξη (Απρίλιος και Μάιος) λόγω του έντονου λειωσίματος του χιονιού και των μεγάλων βροχοπτώσεων την άνοιξη. Τα υπόγεια νερά των σημαντικών σε εύρος και ροή προσχωσιγενών κώνων παίζουν σημαντικό ρόλο στη ρύθμιση της αποοροής τη θερινή εποχή, οπότε η βροχόπτωση ελαχιστοποιείται. Νοτιοδυτικά του χωριού Κόπρινκα η κοιλάδα του ποταμού κόβεται βαθειά από την πλαγιά της οροσειράς Σρέντνα Γκόρα και αυτής της στενότητας έγινε χρήση για την κατασκευή του Φράγματος Κόπρινκα, που επιτρέπει την άρδευση των εδαφών γύρω από το Καζανλάκ και τη Στάρα Ζαγόρα. Τον ποταμό Τούντζα τροφοδοτούν πολλοί παραπόταμοι, με πολλούς και βαθύτερους εκείνους που πηγάζουν στην οροσειρά του Αίμου.
Οι ποταμοί Τάζα, Λέσνιτσα, Ενινσκα και Μάγκλιτσκα και τα βαθειά τους φαράγγια στις κοιλάδες των πλαγιών του Αίμου έχουν ιδιαίτερη ομορφιά. Ο ποταμός Κραν πηγάζει στο ομώνυμο χωριό και αφού δεχθεί αρκετά ρέματα διαρρέει το δυτικό τμήμα της πόλης και σταδιακά χάνεται στις όχθες του ποταμού Τούντζα. Ο ποταμός Ενινσκα πηγάζει στον Αίμο, δέχεται τα νερά πολλών ρεμάτων, διαρρέει το ανατολικό τμήμα του Καζανλάκ και εκβάλλει στον ποταμό Τούντζα νότια της πόλης. Και οι δύο παραπόταμοι έχουν βαθειές κοιλάδες στις ανώτερες ροές τους. Στις κατώτερες ροές το έδαφος δεν είναι τόσο επικλινές και ποτάμιες κοίτες είναι ευρύτερες. Η μέση ετήσια παροχή νερού του ποταμού Ενινσκα στο χωριό Ενινα είναι 0,75 κ.μ. το δευτ/το. Η μέγιστη είναι τον Απρίλιο και το Μάιο, 1,70 και 1,49 κ.μ. το δευτ/το αντίστοιχα. Το ελάχιστο είναι το Σεπτέμβριο, 0,20 κ.μ. το δευτ/το. Αυτοί οι παραπόταμοι (ιδιαίτερα ο Ενινσκα) χαρακτηρίζονται από άφθονους προσχωσιγενείς σχηματισμούς.
Πολλά ρέματα κατεβαίνουν από τις πλαγιές του λόφου Τούλμπετο (στο βορειοανατολικό τμήμα της πόλης) όταν βρέχει πολύ ή λειώνουν τα χιόνια και μεταφέρουν στον ποταμό Ενινσκα πολλά προσχωσιγενή υλικά. Δυό-τρία χλμ. βόρεια του Καζανλάκ οι ποταμοί Ενινσκα και Κράνσκα συνδέονται με έναν αγωγό που μεταφέρει το νερό στην πόλη. Νότια της πόλης υπάρχει άλλο αποστραγγιστικό σύστημα που μεταφέρει τα διαρρέοντα στους προσχωσιγενείς κώνους νερά των ποταμών Ενινσκα και Κράνσκα προς τον ποταμό Τούντζα.
Πληθυσμός
Την πρώτη δεκαετία μετά την απελευθέρωση της Βουλγαρίας, του 1880, ο πληθυσμός του Καζανλάκ αριθμούσε περίπου 9.000. Από τότε άρχισε να αυξάνεται σταδιακά, κυρίως λόγω των μεταναστών από τις αγροτικές περιοχές και τις γύρω μικρότερες πόλεις, φθάνοντας το μέγιστο το 1985, ξεπερνώντας τις 60.000. Στη συνέχεια ο πληθυσμός άρχισε να μειώνεται γρήγορα ως συνέπεια της κακής οικονομικής κατάστασης στις Βουλγαρικές επαρχίες τη δεκαετία του 1990, που οδήγησε σε νέα μετανάστευση προς την πρωτεύουσα της χώρας Σόφια και το εξωτερικό.
Δημοτικό Ιστορικό Μουσείο Ισκρα
Το Δημοτικό Ιστορικό Μουσείο Ισκρα είναι ένα από τα πρώτα επαρχιακά δημοτικά μουσεία της Βουλγαρίας. Ιδρύθηκε στις 29 Ιουνίου 1901 από τον Πέταρ Τοπούζοφ - λαμπρό επιχειρηματία από το Καζανλάκ και με απόφαση της Φιλομαθούς Λέσχης Ισκρα. Στο μουσείο φυλλάσσονται πάνω από 50.000 εκθέματα, που παρουσιάζουν την ιστορία της περιοχής του Καζανλάκ από τα αρχαία χρόνια μέχρι σήμερα. Τα ευρήματα από τη Θρακική πόλη της Σευθέπολης εκτίθενται σε τρεις ξεχωριστές αίθουσες. Κατά την τουριστική περίοδο διοργανώνονται προσωρινές εκθέσεις με πολύτιμα αντικείμενα από το μουσείο και δάνεια-συλλογές.
Μουσείο Τριαντάφυλλου
Το μουσείο είναι τμήμα του Ιστορικού Μουσείου "Ισκρα". Το 1967 δημιουργήθηκε μια μικρή έκθεση, που ήταν αφιερωμένη στη συλλογή τριαντάφυλλων στο Καζανλάκ και την περιοχή. Το 1969 η έκθεση εξελίχθηκε σε ανεξάρτητο μουσείο. Σήμερα το Μουσείο Τριαντάφυλλου διαθέτει πάνω από 15.000 εκθέματα σχετικά με τη συλλογή και παραγωγή τριαντάφυλλων στη Βουλγαρία. Η έκθεση του μουσείου περιλαμβάνει εικόνες και έγγραφα για την ανάπτυξη της παραγωγής τριαντάφυλλου, εργαλεία για τη φροντίδα των κήπων με τριαντάφυλλα και συσκευασίες αποθήκευσης και εξαγωγής ροδέλαιου και ροδόνερου Γίνεται στο μουσείο αναπαράσταση αποθήκης τριαντάφυλλων και του πρώτο εργαστήριου εξέτασης ροδέλαιου που δημιουργήθηκε το 1912.
Εθνογραφικό Συγκρότημα Κούλατα
Το γραφικό λιθόστρωτο Οδός Μίρσκα βρίσκεται στο παλιότερο τμήμα της πόλης - Συνοικία Κούλατα, που είναι κοντά στον παγκοσμίως γνωστό Τύμβο του Καζανλάκ. Εδώ βρίσκουμε την παραδοσιακή αρχιτεκτονική από την περίοδο της Βουλγαρικής Εθνικής Αφύπνισης (18ος-19ος αιώνας). Τα εκεί παραδοσιακά κτίρια αποτελούν το Εθνογραφικό Συγκρότημα Κούλατα, αποκαταστημένα και ανοικτά για τους επισκέπτες από το 1976. "Μας πάνε πίσω" στο μοναδικό, διαφορετικό υλικό πολιτισμό του παρελθόντος των Βουλγάρων από την περιοχή του Καζανλάκ. Πριν περάσει τη μεγάλη πύλη μπορεί κανείς να ακούσει τον κρότο των σφυριών των χαλκουργών στο βάθος. To "τραγούδι" τους αφηγείται τις ιστορίες του επαγγέλματος των παραδοσιακών τοπικών χαλκουργών. Ακριβώς απέναντι είναι οι κατασκευαστές βιολιών και ακριβώς δίπλα οι χρυσοχόοι. Η αγροικία βρίσκεται ανάμεσα σε θάμνους και δέντρα. Είναι ισόγεια, ασύμμετρη και από αρχιτεκτονική άποψη έχει τα χαρακτηριστικά των Βαλκανικών σπίτια σε κοιλάδες του τέλους του 18ου και των αρχών του 19ου αιώνα. Ο τρόπος ζωής των κατοίκων της περιοχής του τέλους του 19ου και των αρχών του 20ου αιώνα παρουσιάζεται στις αποκαταστημένες κατοικίες από την εποχή της Βουλγαρικής Αναγέννησης. Το Καζανλάκ στο κοντινό παρελθόν ήταν πόλη διάσημων τεχνιτών. Σήμερα σου δίνεται η ευκαιρία να αισθανθείς την ατμόσφαιρα του παρελθόντος, να χαρούν τα μάτια σου την αρχιτεκτονική της Βουλγαρικής Αναγέννησης, να να παρακολουθήσεις δραστηριότητες που γίνονταν με το χέρι, όπως ήταν πριν πολύ πολύ καιρό και να δοκιμάσεις μερικά από τα προϊόντα της ροδοβιομηχανίας - μαρμελάδα τριαντάφυλλο, λικέρ και φυσικά γκιουλοβίτσα (μπράντι τριαντάφυλλο).